ÚRAD  VLÁDY
SLOVENSKEJ REPUBLIKY
     sekcia vládnej legislatívy

									  Na rokovanie vlády SR
									  dňa 13. decembra 2001
									  K materiálu č. 7968 /2001
									  K bodu č. 5

S T A N O V I S K O
k návrhu nariadenia vlády Slovenskej republiky o pamiatkových rezervá-ciách Bardejov, Bratislava, Kežmarok, Levoča, Prešov, Spišská Kapitula a Spišská Sobota
________________________________________________________________

I
	Návrh nariadenia vlády Slovenskej republiky o pamiatkových rezervá-ciách Bardejov, Bratislava, Kežmarok, Levoča, Prešov, Spišská Kapitula a Spiš-ská Sobota predložil na rokovanie vlády SR minister kultúry M. Kňažko. 

II
	Účelom predkladaného návrhu nariadenia vlády Slovenskej republiky je vymedzenie územia už vyhlásených pamiatkových rezervácií Bardejov, Bratis-lava, Kežmarok, Levoča, Prešov, Spišská Kapitula a Spišská Sobota, a to ob-dobným spôsobom ako túto problematiku upravuje nariadenie vlády Slovenskej republiky č. 280/2000 Z.z. o pamiatkovej rezervácii Banská Štiavnica. Sledova-ným cieľom je dosiahnuť záruku zachovania chráneného pamiatkového fondu. 
	Legislatívna rada vlády Slovenskej republiky prerokovala návrh naria-denia vlády Slovenskej republiky na svojom zasadnutí 20. novembra 2001 s  pri-pomienkami, ktoré sa týkali zosúladenia tohto návrhu s citovaným nariadením vlády Slovenskej republiky o pamiatkovej rezervácii Banská Štiavnica. Legis-latívna rada odporučila vláde návrh nariadenia vlády Slovenskej republiky  s c h v á l i ť s tým, že na rokovanie vlády bude predložené jeho nové znenie, v kto-rom budú zapracované jej pripomienky a odporúčania. 

III
	Úrad vlády Slovenskej republiky sekcia vládnej legislatívy konštatuje, že do predloženého znenia návrhu nariadenia vlády Slovenskej republiky predkla-dateľ zapracoval všetky pripomienky a odporúčania legislatívnej rady, a preto odporúča vláde návrh nariadenia vlády Slovenskej republiky v predloženom znení s c h v á l i ť.

Bratislava 5. decembra 2001
Vypracovala: J. Fischerová

								      Štefan  G r m a n
								       generálny riaditeľ
								sekcie vládnej legislatívy